text: Fredag bliver en sweaterdag
  24 august 2018 kl. 03.57
  Fugt og beherskede temperaturer i dag.
  Fredagens vejrudsigt bygger på håbet om, at om lidt bliver det bedre. Den lægger fugtigt ud, men klarer efterhånden op med spredte byger, som kan være ledsaget af sin egen lyd: Torden. Let til frisk vind fra sydvest og vest, ved Vestkysten op til hård vind. Det bliver en sweaterdag på mellem 15 og 18 grader.
  Jamen, hvad så i nat da? Jo, til dels klart med spredte byger og ti grader. Kilde: DMI.
  